Cedomir Janevski

Cedomir Janevski ( (s. 7. maaliskuuta 1961) on pohjoismakedonialais-belgialainen jalkapallovalmentaja ja entinen puolustaja. Syyskuusta 2022 lähtien hän on toiminut AEL Limassolin päävalmentajana.

Ura pelaajana

Janevski aloitti pelaajauransa FK Skopjessa 1980, mutta siirtyi vain kahden kauden jälkeen FK Vardariin. Seura pelasi tuolloin Jugoslavian liigassa ja selvisi myös UEFA Cupiin kaudelle 1985/86 ja Euroopan Cupiin 1987/88. Seura voitti kaudella 1986/87 ensimmäisenä makedonialaisjoukkueena Jugoslavian mestaruuden, kun FK Partizanilta vähennettiin pisteitä. Janevski edusti Vardaria kuusi vuotta ja pelasi seuran paidassa 160 liigaottelua.

Kauden 1988/89 jälkeen Janevski jätti kotimaansa kentät ja siirtyi Belgiaan, jossa edusti Club Bruggea ja Royal Charleroita. Bruggessa Janevski juhli Belgian mestaruutta ensimmäisellä kaudellaan ja voitti myös cup-mestaruuden. Kuuden Belgiassa viettämänsä kauden jälkeen Janevski siirtyi Turkkiin, mutta ura İstanbulsporissa jäi yhteen kauteen. Hän palasi takaisin Belgiaan, jossa edusti KSC Lokeren Oost-Vlaanderenia ja Darling Club Blankenbergea, kunnes lopetti uransa vuonna 1999.

Maajoukkuetasolla Janevski edusti sekä Jugoslaviaa että Pohjois-Makedoniaa (tai aikaisempaa Makedonian tasavaltaa).

Meriitit pelaajana

 Jugoslavian mestaruus: 1987
 Belgian mestaruus: 1990
 Belgian cup: 1990
 Belgian supercup (2): 1990, 1991

Ura valmentajana

Janevski aloitti valmennusuransa Club Bruggen organisaatiossa U19-joukkueen päävalmentajana vuonna 2000. Hän luotsasi seuran juniorijoukkuetta viisi vuotta, kunnes kesällä 2005 siirtyi norjalaisen Trond Solliedin apuvalmentajaksi Olympiakosiin. Joukkue voitti heidän johdollaan mestaruuden kaudella 2005/06, mutta kreikkalaisseura erotti kaksikon joulukuussa 2006.Sollied fired as Olympiakos coach 

Janevski nimitettiin tammikuussa 2007 Emilio Ferreran seuraajaksi Club Bruggen päävalmentajaksi. Hän jätti tehtävänsä kauden 2006–2007 jälkeen ja palasi Trond Solliedin apuvalmentajaksi, tällä kertaa KAA Gentin joukkueeseen. Solliedin siirryttyä Gentistä SC Heerenveeniin kesällä 2008, myös Janevski jätti tehtävänsä belgialaisseurassa.

Syyskuussa 2008 Janevski palasi valmennustehtäviin, kun serbialaisseura Belgradin Punainen tähti palkkasi hänet uudeksi päävalmentajakseen.Zeman-Nachfolger gefunden Janevskin johdolla Punainen tähti ei ole onnistunut kaudella 2008–2009 taistelemaan mestaruudesta FK Partizanin kanssa. Toukokuussa 2009 hän erosi tehtävistään. Lähdön taustalla on mediassa esitetyt valheet ja syytökset häntä ja seuraa kohtaan.Janevski geht von Bord

Kesäkuussa 2009 Janevski siirtyi kyproslaisseura Enosis Neon Paralimnin päävalmentajaksi.Enosis Neon Paralimni Hän sai potkut seurasta tammikuussa 2011. Ura Kyproksella jatkui lokakuussa 2011, kun Athnikos Achna palkkasi hänet valmentajaksi.Janevski expected to become Ethnikos Achnas manager Hän sai potkut seurasta jo helmikuussa 2012.

Elokuussa 2012 Janevskista tuli Pohjois-Makedonian maajoukkueen päävalmentaja.Neuer Trainer für die EJR Mazedonien Janevski jätti maajoukkuevalmentajan tehtävät syyskuussa 2013 ja palasi Belgiaan valmentamaan RAEC Monsia.Janevski: "Wou weer naar België" Janevski ei onnistunut nostamaan seuraa pois Belgian liigan putoamiskamppailusta ja kauden 2013/14 päätteeksi Mons putosi sarjaporrasta alemmas. Hän jätti seuran kauden jälkeen.

Kesällä 2015 Janevskista tuli Belgian liigassa pelaavan Royal Mouscron-Péruwelzin päävalmentaja.Janevski nouvel entraineur de Mouscron-Péruwelz  Janevskin johdolla Mouscron juuttui liigan häntäpäähän ja lopulta seura erotti hänet tammikuussa 2016, kun Mouscron majaili liigan toiseksi viimeisenä.Mouscron-Péruwelz: Cedomir Janevski est officiellement limogé

Marraskuun alussa 2016 Janevskista tuli Waasland-Beverenin päävalmentaja.Janevski volgt Vreven op bij Waasland-Beveren 

Syyskuussa 2022 Janevski jätti tehtävänsä Etelä-Afrikan jalkapallomaajoukkueen apuvalmentajana ja siirtyi AEL Limassolin päävalmentajaksi.Bafana coach resigns and joins a club in Europe

 Lähteet 

Aiheesta muualla

 Cedomir Janevski Data Sheet

Luokka:Belgialaiset jalkapallovalmentajat
Luokka:Pohjoismakedonialaiset jalkapalloilijat
Luokka:Pohjoismakedonialaiset jalkapallovalmentajat
Luokka:Vuonna 1961 syntyneet
Luokka:Elävät henkilöt